
Obec Dobrá Voda  –  Obecné zastupiteľstvo, 919 54  Dobrá Voda 121

Z Á P I S N I C A

zo zasadnutia Obecného zastupiteľstva v Dobrej Vode,

ktoré sa konalo dňa 07. 06. 2011
v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Marek Drobný – starosta obce,
Tatiana Duchoňová – hlavný kontrolór obce,

René Blanárik, Mgr. Jaromír Danko, Ing. Peter Klčo, Vladimír Krížik, Mária Lukačovičová, Mgr. Lívia Michaličková, Veronika Vašková – poslanci obce, 

Beáta Hrašnová  – zamestnanec obce,
Anna Javorková – zástupca splnomocnený na rokovanie vo veciach Zmien a doplnkov 
ÚPD Dobrá Voda,
Ing. Vladimír Kostolanský – konateľ Kovo Dobrá Voda,
Martin Benedikovič, Miroslav Benedikovič, Ing. Mária Danková, Peter Fujala, Hanna Kováčová, Alojz Novák, Ivan Vaculík, Renáta Vaculíková, – hostia.
Program zasadnutia:

  1. Otvorenie  - schválenie programu zasadnutia
                        - určenie overovateľov zápisnice
                        - určenie  zapisovateľa zápisnice
                        - voľba návrhovej komisie
  2. Kontrola plnenia uznesení OZ

  3. Hospodársky výsledok Kovo, spol. s r. o. Dobrá Voda – správa konateľa
  4. Územný plán obce – zmeny a doplnky – zhodnotenie stavu spracovania

  5. Stav projektov „Prestavba a nadstavba požiarnej zbrojnice“ a „Revitalizácia 

      centrálnej obecnej zóny“

  6. Plán činnosti hlavného kontrolóra

  7. Návrh na úpravu rozpočtu obce – Rozpočtové opatrenie č. 1

  8. Prerokovanie platu starostu obce

  9. Voľba nových členov Rady školy
10. Voľba členov priestupkovej komisie

11. Druhé kolo verejného ponukového konania – možnosť kúpy pozemku

12. Prerokovanie investičnej akcie – zábradlie pri jazierku

13. Preverenie pozemkov v užívaní p. Jozefa Blanárika
14. Žiadosť p. Alojza Nováka o odpredaj pozemku parc. č. 1391/33

15. Žiadosť o vybudovanie cesty k rodinným domom č. 1, 3 a 8 v k. ú. Obce Dobrá 

      Voda

16. Žiadosť o odpredaj pozemku - p. Stanislava Mičová

17. Žiadosť o vybudovanie miestnej komunikácie - Ing. Milan Lacko

18. Žiadosť o odkúpenie pozemku - p. Martin Benedikovič

19. Žiadosť o odpredaj haly - p. Ivan Vaculík

20. Žiadosť o výmenu strešných okien v bytovom dome v časti „Dolina“

21. Žiadosť o úpravu príjazdovej komunikácie – p. Miram Prikrylová

22. Žiadosť o písomnú odpoveď – Ing. Stanislav Benuščák
23. Rôzne – žiadosť p. Adriana Pospíšilová
                 – žiadosť p. Mária Benedikovičová      

24. Záver

1. Otvorenie 
Zasadnutie Obecného zastupiteľstva v Dobrej Vode  otvoril a viedol Mgr. Marek Drobný - starosta obce.  Privítal  všetkých prítomných.  Skonštatoval, že na zasadnutí sú prítomní všetci 

7 poslanci a OZ je uznášaniaschopné. Starosta oboznámil prítomných  s programom zasadnutia. K programu nemali poslanci žiadne pripomienky.
Starosta obce  navrhol za overovateľov zápisnice  Ing. Petra Klča a Vladimíra Krížika,  za zapisovateľku zápisnice určil Beátu Hrašnovú. 

Za členov návrhovej komisie starosta obce navrhol Mgr. Jaromíra Danku, Mgr. Líviu Michaličkovú a Veroniku Vaškovú.
Starosta obce vyzval poslancov na hlasovanie.
Hlasovanie:
za: 7
proti: 0

zdržal sa: 0.
Uznesenie bolo schválené počtom hlasov 7.
2. Kontrola plnenia uznesení OZ
Kontrolu uznesení z predchádzajúceho zasadnutia zo dňa 19. 04. 2011 prečítal Mgr. Jaromír Danko a skonštatoval, že uznesenia boli splnené. 

3. Hospodársky výsledok Kovo, spol. s r. o. Dobrá Voda – správa konateľa

Ing. Vladimír Kostolanský - konateľ spoločnosti predniesol obecnému zastupiteľstvu správu o hospodárení za obdobie od 01. 04. 2011 do 31. 05. 2011. Výnosy za toto obdobie činili 34 846 eur a náklady 29 444 eur, zisk 5 402 eur prestavuje 16 %. Ďalej informoval, že náklady sa znížia po prefakturovaní energií nájomcom a výnosy sa zvýšia predajom tovaru na sklade. Oznámil OZ, že treba vyriešiť priestory na striekanie, nakoľko súčasné priestory sú nevyhovujúce a v prípade novej výroby nedostačujúce. Ako nový priestor by pripadala do úvahy hala, ktorú má prenajatú p. Miroslav Lukačovič a jemu by ponúkli na výmenu iné priestory. Ďalej konateľ oboznámil OZ s novým podnikateľským zámerom, a to sú strihacie a ohýbacie práce. Na tieto práce je potrebná investícia do strojov (nožnice, ohýbačka) v hodnote 65 000 eur a taktiež investícia do budovy, ktorú nemá momentálne vyčíslenú. Návratnosť tejto investície je 3 – 4 roky.
Obecné zastupiteľstvo berie na vedomie správu o hospodárení.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.
4. Územný plán obce – zmeny a doplnky – zhodnotenie stavu spracovania

Pani Anna Javorková informovala obecné zastupiteľstvo o stave Územného plánu Obce Dobrá Voda. Nakoľko bude ešte dodatočné zasadnutie k územnému plánu, je možnosť zapracovať do tohto plánu ďalšie zmeny. Je potrebné, aby poslanci informovali o tejto situácii občanov a následne predniesli ich záujmy a problémy so stavom pozemkov spracovateľom územného plánu. Do zmien plánu je potrebné zabudovať len reálne návrhy, nakoľko pri schvaľovaní môže byť problém s dotknutými subjektmi, napr. pozemkový úrad, životné prostredie a pod. 
Obecné zastupiteľstvo berie na vedomie správu o stave spracovania Územného plánu
Obce Dobrá Voda.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.
5. Stav projektov „Prestavba a nadstavba požiarnej zbrojnice“ a „Revitalizácia 

    centrálnej obecnej zóny“

Starosta obce informoval obecné zastupiteľstvo o nelichotivom stave realizácie uvedených projektov. V projekte „Prestavba a nadstavba požiarne zbrojnice“ obec dňom 30. 05. 2011 odstúpila od zmluvy, nakoľko firma Eltos Žilina nestíha realizáciu projektu v riadnom termíne. Realizácia projektu je termínovaná na ukončenie prác vo februári 2012. Bude vyhlásené nové výberové konanie, podpísaná nová zmluva o dielo, dodatok k zmluve o nenávratný finančný prostriedok, toto musí schváliť ministerstvo. V projekte „Revitalizácia centrálnej obecnej centrálnej zóny“ by bola situácia podobná, ale tomu by starosta rád predišiel. Projekt bol urobený narýchlo a nekvalitne a obec viackrát projekt vrátila na prepracovanie. Spomenul dláždené plochy pred obecným úradom a potravinami, nezrovnalosti v projektovaní hlavného chodníka pri hlavnej ceste, projektovanie zelene v tesnej blízkosti cesty, dláždenie plochy pred reštauráciou, čím sa zníži možnosť parkovania návštevníkov obce a priestor na otočenie autobusu vychádza veľmi natesno. Obec požiadala o zmenu časti projektu cez ministerstvo. K zmene projektu malo ministerstvo zásadné pripomienky, v zmysle ktorých je viac než osemdesiat percentná možnosť neschválenia navrhovaných zmien. Je na zváženie odstúpenie od zmluvy s firmou Eltos Žilina, alebo odstúpenie od celého projektu. 

Ing. Mária Danková podotkla, že vo verejnom obstarávaní na verejné osvetlenie bola vybraná firma, ktorá nemá prehľad o tomto diele a spýtala sa kto to odsúhlasil a prečo neboli vznesené námietky.
Obecné zastupiteľstvo súhlasí s odstúpením od zmluvy s firmou Eltos Žilina v oboch prípadoch.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.
6. Plán činnosti hlavného kontrolóra

Pani Tatiana Duchoňová – hlavný kontrolór obce predniesla návrh plánu činnosti hlavného kontrolóra obce.

Obecné zastupiteľstvo berie na vedomie a schvaľuje návrh plánu činnosti hlavného kontrolóra obce.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.
7. Návrh na úpravu rozpočtu obce – Rozpočtové opatrenie č. 1

Starosta predniesol návrh na zmenu rozpočtu:

- starosta – benzín: zvýšenie o 400,00 € - vzhľadom k počtu služobných ciest je predpoklad
  vyššej spotreby benzínu do konca kalendárneho roka,

- verejné osvetlenie – všeobecné služby: zvýšenie o 400,00 € - v rozpočte nebola zahrnutá

  služba montáž a demontáž vianočného osvetlenia,
- kultúra – kultúrne podujatia: zvýšenie o 2 500,00 € - vzhľadom na plánované kultúrne

  podujatia v tomto roku je potrebné navýšiť položku,
- reštaurácia – projekty: zníženie o 700,00 € - projekty na rekonštrukciu reštaurácie sú

  hradené z kapitálovej položky,
- starosta – daň z motorového vozidla: zvýšenie o 109,00 € - v decembri 2010 bola podpísaná

  zmluva o prenájme motorového vozidla a v rozpočte nebola zahrnuté daň z motorového

  vozidla,

- fabrika – údržba strojov, prístrojov a zariadení: zvýšenie o 89,00 € - vo fabrike sa vyskytla 

  nepredvídaná porucha kotla,
- vrátenie príjmov z minulých rokov: zvýšenie o 3 426,00 € - v minulom účtovnom období 

  boli od občanov prijaté finančné prostriedky na kanalizačné prípojky, nakoľko tento 

  finančný príspevok bol prijatý po skolaudovaní stavby a nemá právnu podporu, bude v tomto 

  účtovnom období vrátený občanom,
- kultúrny dom – rekonštrukcia a modernizácia: zníženie o 6 400,00 € - položka na

  rekonštrukciu bola znížená z dôvodu, že pravdepodobne plánovaná akcia sa v tomto roku
  neuskutoční,

- reštaurácia – rekonštrukcia a modernizácia: zvýšenie o 306,00 € - na kapitálovú položku sú

  účtované aj projekty, preto je presun z bežnej položky reštaurácia projekty,
- územný plán obce: zvýšenie o 4 000,00 € - obecné zastupiteľstvo schválilo otvorenie

  Územného plánu Obce Dobrá Voda, z čoho vyplývajú finančné výdavky na spracovanie  

  zmien a doplnkov, 
Sumár: zmena rozpočtu sa týka výdavkových položiek, a to presuny na položkách 7 100,00 € a zvýšenie výdavkov o 4 130,00 €.

Ing. Mária Danková poznamenala, že obec mala vystaviť zálohovú faktúru na vodu nájomcovi reštauračného zariadenia podľa odpisu vodomeru v januári, zmeniť položku v rozpočte a že je predpoklad, že nájomca faktúru vystavenú v júni nezaplatí. Starosta odpovedal, že situácia ohľadom faktúry za vodu sa rieši s Trnavskou vodárenskou spoločnosťou.

Obecné zastupiteľstvo schvaľuje Rozpočtové opatrenie č. 1 na zmenu rozpočtu.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

8. Prerokovanie platu starostu obce

Vzhľadom k tomu, že nastala zmena zákona č. 253/1994 Z. z. o právnom postavení a platových pomerov starostov obcí a primátorov miest v znení neskorších predpisov v § 4 ods. 1, obecné zastupiteľstvo schválilo plat starostu nasledovne:
- priemerná mesačná mzda v hospodárstve SR v roku 2010 je 769 €, koeficient prepočtu od 501 do 1 000 obyvateľov je 1,65 násobok, čo predstavuje 1 269 €,
- zvýšenie platu v zmysle § 4 ods. 2 zákona o 15 % prestavuje 191 €.

Plat starostu predstavuje výšku 1 460 €, oproti poslednej úprave sa zvýšil o 52 €.

Obecné zastupiteľstvo schvaľuje plat starostu vo výške 1 460 €.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

9. Voľba nových členov Rady školy

Mgr. Lívia Michaličková predniesla potrebu delegovať nových členov do rady školy. Z poslancov boli navrhnutí:
René Blanárik, Ing. Peter Klčo, Mgr. Jaromír Danko, Veronika Vašková.

Obecné zastupiteľstvo deleguje uvedených poslancov za členov rady školy.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

10. Voľba členov priestupkovej komisie

Starosta predniesol návrh na voľbu členov do priestupkovej komisie.

Navrhnutí boli:

- predseda – Mária Lukačovičová (poslankyňa),

- člen – Ing. Peter Klčo (poslanec),

- členka – Ing. Mária Danková, rodená Nováková (občianka).

Obecné zastupiteľstvo schvaľuje uvedených členov priestupkovej komisie.

Hlasovanie:




za: 7

proti: 0

zdržal sa: 0.

Uznesenie bolo schválené počtom hlasov 7.

11. Druhé kolo verejného ponukového konania – možnosť kúpy pozemku

Starosta obce skonštatoval, že obec vlastní málo pozemkov a treba kúpiť pozemky do vlastníctva obce. Konkrétne sa jedná o pozemok zapísaný na liste vlastníctva č. 1318, parcelné číslo 2406/2 v katastrálnom území Dobrá Voda vo výmere 392 m2. Poslanci s týmto návrhom súhlasili.
Obecné zastupiteľstvo schvaľuje kúpu pozemku.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

12. Prerokovanie investičnej akcie – zábradlie pri jazierku

Starosta navrhol zrealizovať investičnú akciu – zábradlie pri jazierku, ktoré je oproti novému chodníku veľmi nízke a treba ho z pohľadu bezpečnosti zvýšiť. René Blanárik navrhol, aby sa zábradlie svojpomocne prerobilo a betónové diely, ktoré sa pri manipulácii rozbijú, dokúpili nové. Vladimír Krížik navrhol na túto prácu prijať zamestnancov na dohodu. Do rozpravy sa prihlásila Ing. Mária Danková, ktorá navrhla aby opravu urobili zamestnanci z Kova.
Obecné zastupiteľstvo súhlasí s úpravou zábradlia pri jazierku a odporúča starostovi zabezpečiť realizáciu.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

13. Preverenie pozemkov v užívaní p. Jozefa Blanárika

Starosta informoval, že komisia pre výstavbu, územné plánovanie, rozvoj obce a ochranu životného prostredia zistila, že pozemok bol v užívaní bezodplatne a keďže súhlasí, aby pozemok užíval pán Jozef Blanárik je potrebné urobiť nájomnú zmluvu. Pán Alojz Novák nesúhlasil a navrhol pozemok zmeniť na ornú pôdu, nakoľko Jozef Blanárik k uvedenému pozemku chodí cez jeho pozemok.
Obecné zastupiteľstvo súhlasí s uzatvorením nájomnej zmluvy na uvedený pozemok.

Hlasovanie:
za: 6

proti: 0

zdržal sa: 1 (Ing. Peter Klčo).

Uznesenie bolo schválené počtom hlasov 6.

14. Žiadosť p. Alojza Nováka o odpredaj pozemku parc. č. 1391/33

Starosta na základe stanoviska komisie pre výstavbu, územné plánovanie, rozvoj obce a ochranu životného prostredia neodporučil predaj pozemku, nakoľko je riadne prenajatý a nájomca ho môže užívať. Pán Alojz Novák argumentoval tým, že chce svoje pozemky sceliť.
Obecné zastupiteľstvo nesúhlasí s predajom pozemku.

Hlasovanie:                                                    za: 6

proti: 0

zdržal sa: 1 (Ing. Peter Klčo).

Uznesenie bolo schválené počtom hlasov 6.

15. Žiadosť o vybudovanie cesty k rodinným domom č. 1, 3 a 8 v k. ú. Obce Dobrá 

      Voda

Starosta odporučil na základe stanoviska komisie pre výstavbu, územné plánovanie, rozvoj obce a ochranu životného prostredia cestu upraviť. Ing. Mária Danková navrhla úpravu cesty zahrnúť do projektu Revitalizácie obecnej zóny. Alojz Novák bol proti, nakoľko sa spustí lavína a prístupové cesty bude potrebné urobiť v celej obci.

Obecné zastupiteľstvo navrhuje zaradiť úpravu cesty do projektu opravy infraštruktúry obce.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

16. Žiadosť o odpredaj pozemku - p. Stanislava Mičová

Starosta informoval, že komisia pre výstavbu, územné plánovanie, rozvoj obce a ochranu životného prostredia odporúča pozemok predať.
Obecné zastupiteľstvo schvaľuje predaj pozemku.

Hlasovanie:                                                     za: 7

proti: 0

zdržal sa: 0.

Uznesenie bolo schválené počtom hlasov 7.

17. Žiadosť o vybudovanie miestnej komunikácie - Ing. Milan Lacko

Starosta predniesol stanovisko komisie pre výstavbu, územné plánovanie, rozvoj obce a ochranu životného prostredia cestu zaradiť v budúcnosti do celkovej obnovy miestnych komunikácií.

Obecné zastupiteľstvo navrhuje zaradiť úpravu cesty do projektu opravy infraštruktúry obce.

Hlasovanie:                                                    za: 7

proti: 0

zdržal sa: 0.

Uznesenie bolo schválené počtom hlasov 7.

18. Žiadosť o odkúpenie pozemku - p. Martin Benedikovič

Starosta informoval, že komisia pre výstavbu, územné plánovanie, rozvoj obce a ochranu životného prostredia po zvážení všetkých okolností neodporúča pozemok odpredať.

Vladimír Krížik navrhol, aby Martin Benedikovič predal časť pozemku obci a obec by získala stavebný pozemok. Pán Martin Benedikovič na základe pripomienok poslancov je ochotný rokovať o predaji súvisiacich pozemkov v prospech obce.
Obecné zastupiteľstvo poveruje komisiu znovu zasadnúť a prerokovať nové skutočnosti.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

19. Žiadosť o odpredaj haly - p. Ivan Vaculík

Starosta oznámil, že komisia pre výstavbu, územné plánovanie, rozvoj obce a ochranu životného prostredia neodporúča predaj haly, neodporúča ani vybudovanie vlastnej haly na obecnom pozemku a navrhuje opravu haly v réžii nájomcu a náklady odrátať z nájmu. Ivan Vaculík navrhuje, aby mu bola hala odpredaná, nakoľko obec nemá na opravu finančné prostriedky. On osobne do cudzieho majetku investovať nebude. Nakoľko zo strany pána Ivana Vaculíka boli prednesené nové skutočnosti k žiadosti o odpredaj pozemku,

Obecné zastupiteľstvo presúva prerokovanie predaja haly na budúce zasadnutie.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

20. Žiadosť o výmenu strešných okien v bytovom dome v časti „Dolina“

Starosta prečítal žiadosť pani Andrei Knoblochovej o výmenu strešných okien, ktoré sú v havarijnom stave. René Blanárik navrhol výmenu súčasne vo všetkých podkrovných bytoch.

Obecné zastupiteľstvo schvaľuje výmenu okien v bytovom dome.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

21. Žiadosť o úpravu príjazdovej komunikácie – p. Miram Prikrylová

Starosta predniesol žiadosť o upravenie príjazdovej komunikácie, nakoľko táto bola porušená pri budovaní kanalizácie.

Obecné zastupiteľstvo poveruje komisiu  pre výstavbu, územné plánovanie, rozvoj obce a ochranu životného prostredia na preverenie skutkového stavu a zaujatie stanoviska.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

22. Žiadosť o písomnú odpoveď – Ing. Stanislav Benuščák

Starosta prečítal žiadosť o uvoľnenie prístupovej komunikácie k pozemku.
Obecné zastupiteľstvo odporúča starostovi osloviť zúčastnené strany k náprave.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

23. Rôzne
 – žiadosť p. Adriana Pospíšilová – starosta prečítal žiadosť
Obecné zastupiteľstvo berie na vedomie a žiada o doplnenie údajov na prenájom.

Hlasovanie:
za: 7

proti: 0

zdržal sa: 0.

Uznesenie bolo schválené počtom hlasov 7.

 – žiadosť p. Mária Benedikovičová – starosta prečítal žiadosť

 Obecné zastupiteľstvo poveruje komisiu  pre výstavbu, územné plánovanie, rozvoj obce a ochranu životného prostredia na preverenie skutkového stavu a zaujatie stanoviska.

Hlasovanie:




 za: 7

proti: 0

zdržal sa: 0.

Uznesenie bolo schválené počtom hlasov 7.

Vladimír Krížik predniesol problémy, ktoré sa v obci v poslednom období vyskytli:

- v obci sú zanesené priekopy,
- cesta ku škole je stále rozkopaná,

- odpad pri kontajneroch sa hromadí,

- neporiadok vo fabrike,

- na cintoríne je nekultúrne prostredie,

- verejné priestranstvá sú neupravené.

Ing. Mária Danková sa spýtala, či je v územnom pláne obce zahrnutá brežná pôda a ohľadom nezrealizovaných kanalizačných prípojok za Blavou pri posledných domoch treba napísať list Trnavskej vodárenskej spoločnosti.

24. Záver

Zasadnutie obecného zastupiteľstva ukončil starosta obce Mgr. Marek Drobný, ktorý poďakoval prítomným za účasť. 

Zápisnicu napísala: Beáta Hrašnová
Zapisovateľ zápisnice:
______________________________________

Overovatelia zápisnice:
______________________________________





______________________________________

Dobrá Voda  07. júna 2011
Mgr. Marek Drobný







     starosta obce

Prílohy:
1. Pozvánka
2. Prezenčná listina

3. Uznesenia Obecného zastupiteľstva v Dobrej Vode prijaté na zasadnutí dňa

07.06.2011.

